ಮುಸ್ಲಿಂ ಹುಡುಗನ ಜೊತೆ ಹಿಂದೂ ಹುಡುಗಿ – ರೂಂ ಕೊಡಲು ಒಪ್ಪದ ಲಾಡ್ಜ್ ಮಾಲೀಕರು

ಬೆಂಗಳೂರು: ಮುಸ್ಲಿಂ ಹುಡುಗನ ಜೊತೆ ನಗರಕ್ಕೆ ಬಂದಿದ್ದ ಯುವತಿಗೆ ನಗರದಲ್ಲಿ ಯಾವುದೇ ರೂಂಗಳನ್ನು ನೀಡದೇ ಲಾಡ್ಜ್ ಮಾಲೀಕರು ಹೊರ ಕಳುಹಿಸಿದ್ದಾರೆ.

ನಗರದ ಜೆಸಿ ರಸ್ತೆಯಲ್ಲಿರುವ ಒಲಿವ್ ರೆಸಿಡೆನ್ಸಿ ಲಾಡ್ಜ್‍ನಲ್ಲಿ ಕೇರಳ ಮೂಲದ ಶಫೀಕ್ ಮತ್ತು ದಿವ್ಯ ಎಂಬವರು ರೂಂ ಬಾಡಿಗೆಗೆ ಕೇಳಿದ್ದರು. ಆದರೆ ಲಾಡ್ಜ್ ಮಾಲೀಕ ಶಿವಮಾದು ಸೇಫ್ಟಿ ವಿಚಾರವಾಗಿ ರೂಂ ನೀಡಲು ಹಿಂದೇಟು ಹಾಕಿದ್ದಾರೆ. ಇನ್ನೂ ಈ ಜೋಡಿ ತಾವಿಬ್ಬರು ಉದ್ಯೋಗದ ಸಂದರ್ಶನಕ್ಕಾಗಿ ಆಗಮಿಸಿದ್ದು, ತಮಗೆ ಮದುವೆಯಾಗಿದೆ ಎಂದು ಹೇಳಿಕೊಂಡಿದೆ.

ಲಾಡ್ಜ್‍ನಲ್ಲಿ ನಮ್ಮ ಹೆಸರು ಕೇಳುತ್ತಿದ್ದಂತೆ ಲಾಡ್ಜ್ ಸಿಬ್ಬಂದಿ ನಮಗೆ ರೂಂ ನೀಡಿಲ್ಲ ಎಂದು ಜೋಡಿ ಆರೋಪಿಸಿದ್ದಾರೆ. ಆದರೆ ಶಫೀಕ್ ಮತ್ತು ದಿವ್ಯಾ ಬಳಿ ಮದುವೆಯಾಗಿರುದಕ್ಕೆ ಯಾವುದೇ ದಾಖಲೆಗಳಿರಲಿಲ್ಲ. ಶಫೀಕ್ ಲಾಡ್ಜ್ ಸಿಬ್ಬಂದಿಯೊಂದಿಗೆ ಗಲಾಟೆ ಮಾಡಿಕೊಂಡಿದ್ದು, ಗಲಾಟೆಯ ದೃಶ್ಯಗಳು ಸಿಸಿಟಿವಿಯಲ್ಲಿ ಸೆರೆಯಾಗಿವೆ.

https://youtu.be/w9iFZf4Eado